คณะทันตแพทยศาสตร์ มหาวิทยาลัยศรีนครินทรวิโรฒ

คณะทันตแพทยศาสตร์ มหาวิทยาลัยศรีนครินทรวิโรฒ เป็นคณะทันตแพทยศาสตร์ของมหาวิทยาลัยศรีนครินทรวิโรฒ โดยเป็นคณะทันตแพทยศาสตร์ลำดับที่ 6 ของประเทศไทย ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว

 ประวัติ 
คณะทันตแพทยศาสตร์ มหาวิทยาลัยศรีนครินทรวิโรฒก่อตั้งเมื่อปี พ.ศ. 2537 โดยจะมีวิธีการรับนักศึกษาผ่านระบบ TCAS 1 - 4 ปีละประมาณ 65 คน โดยชั้นปี 1 - 6 เรียนที่ มหาวิทยาลัยศรีนครินทรวิโรฒ ประสานมิตร

 หน่วยงาน 
ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559 นั้น ได้มีการแบ่งหน่วยงานในคณะทันตแพทยศาสตร์เป็น 7 หน่วยงาน ดังนี้

 สำนักงานคณบดี
 ภาควิชาทันตกรรมทั่วไป
 ภาควิชาทันตกรรมสำหรับเด็กและทันตกรรมป้องกัน
 ภาควิชาทันตกรรมอนุรักษ์และทันตกรรมประดิษฐ์
 ภาควิชาศัลยศาสตร์และเวชศาสตร์ช่องปาก
 ภาควิชาโอษฐวิทยา
 โรงพยาบาลทันตกรรม

 หลักสูตรการศึกษา 
ปัจจุบัน คณะทันตแพทยศาสตร์ มหาวิทยาลัยศรีนครินทรวิโรฒ จัดการเรียนการสอนในหลักสูตร ได้แก่

 ปริญญาตรีหลักสูตรทันตแพทยศาสตรบัณฑิต
 สาขาวิชาทันตแพทยศาสตร์

อ้างอิง

แหล่งข้อมูลอื่น
 ประวัติ - มหาวิทยาลัยศรีนครินทรวิโรฒ
 คณะทันตแพทยศาสตร์ มหาวิทยาลัยศรีนครินทรวิโรฒ

ศรีนครินทรวิโรฒ
ทันตแพทยศาสตร์